Samarkand (kumpulan muzik)

Samarkand ialah sebuah kumpulan muzik rock progresif di Malaysia. Ia ditubuhkan pada 1998 dan anggotanya termasuk Martin Vengadesan (vokal utama/keyboard), Sujesh Pavithran (vokal utama/bass gitar), N Rama Lohan (gitar) dan Rudolf Frank (dram). 

Band ini mencapai peringkat akhir MTV's Band Alert (Malaysia) pada tahun 1998, yang telah di menangi oleh kumpulan Tuku Kame.

Mereka juga membuat persembahan di festival rock Rock The World pada Mac 2000 dan mengeluarkan satu-satunya album Spinning In Infinity pada tahun 2002.

Album ini mengandungi Thirty Pieces Of Silver, yang mencapai #6 pada carta Hitz FM, serta lagu-lagu rock progresif seperti Prelude To Dawn dan The Concise History Of Ethelred The Unready.

Pada tahun 2002, Vengadesan meninggalkan kumpulan dan digantikan oleh pemain gitar/keyboard Wong Lip Kee.

Samarkand akhirnya dibubarkan pada 2006 tetapi bersatu semula secara ringkas pada 2018 untuk siri rancangan ulang tahun ke-20.

Anggotanya telah pergi ke projek rakaman lain seperti Square Circles, Cats In Love dan Martin Vengadesan & The Stalemate Factor.